ΓΡΑΠΤΗ ΕΡΩΤΗΣΗ P-2582/99

υποβολή: Malcolm Harbour (PPE-DE) προς την Επιτροπή

(16 Δεκεμβρίου 1999)

Θέμα: Αξιολόγηση των Επιπτώσεων για τις Επιχειρήσεις

Η απόφαση 97/15/ΕΚ(1) του Συμβουλίου της 9ης Ιανουαρίου 1996 επιβάλλει στην Επιτροπή να διεξάγει Αξιολόγηση των Επιπτώσεων για τις Επιχειρήσεις (ΑΕΕ) σε σχέση με τις προτάσεις εκείνες που θα μπορούσαν να έχουν αντίκτυπο επί των επιχειρήσεων. Κοινή είναι οι αντίληψη ότι τέτοιες ΑΕΕ σπανίως διεξάγονται, και ότι η αρχική, ουδέποτε δημοσιευθείσα πρόταση της Επιτροπής για τους διαδικαστικούς κανόνες έχει αντικατασταθεί από κάποια διάταξη που δεν παρέχει στις αρμόδιεςπηρεσίες τις απαιτούμενες κατευθυντήριες γραμμές και η οποία συνεπώς συχνά αγνοείται. Συνέπεια της κατάστασης αυτής είναι ότι δεν εξασφαλίζεται ότι οι μη νομοθετικού χαρακτήρα εναλλακτικές επιλογές εξετάζονται με τη δέουσα προσοχή, ενώ οι νομοθετικές απαιτήσεις ενδέχεται να επιβάλλουν ασκόπως πρόσθετο κόστος, πράγμα που επηρεάζει αρνητικά την ανταγωνιστικότητα των επιχειρήσεων.

Ερωτάται κατόπιν αυτών η Επιτροπή:

1. Πόσες προτάσεις για την επιβολή νέων κανόνων στις επιχειρήσεις έχουν απορριφθεί ως αποτέλεσμα της εφαρμογής του Δελτίου Επιπτώσεων επί των Επιχειρήσεων;

2. Ποιες δαπάνες (α) μειώθηκαν, και (β) αποφεύχθηκαν ως αποτέλεσμα της χρήσης του Δελτίου Επιπτώσεων επί των Επιχειρήσεων κατά το τελευταίο έτος για το οποίοπάρχουν τα σχετικά στοιχεία;

3. Θα μπορούσε η Επιτροπή να πληροφορήσει το Κοινοβούλιο για τις δυνατότητες να θεσπισθούν μετρήσιμοι στόχοι ως προς την ελάττωση των επιβαρύνσεων που επιβάλλονται στις επιχειρήσεις, με κριτήρια (α) τον όγκο των κανονιστικών απαιτήσεων, και (β) το κόστος που συνεπάγονται οι απαιτήσεις αυτές, τόσο συνολικά όσο και με ανάλυση ανά ΓΔ;

4. Συμφωνεί η Επιτροπή ότι είναι σημαντικό να αναλαμβάνεται ΑΕΕ για κάθε πρόταση που θα μπορούσε να συνεπάγεται πρόσθετο κόστος για τις επιχειρήσεις;

5. Τι πράττει η Επιτροπή για την εφαρμογή των Γενικών Κατευθύνσεων για τη Νομοθετική Πολιτική που εξέδωσε το 1999, σε ό,τι αφορά τηνποχρέωση να εκπονήσει αναλυτικές γενικές κατευθύνσεις για την ΑΕΕ και να συνεργάζεται στενά με τους επιχειρηματικούς φορείς και τα κράτη μέλη προκειμένου να εξασφαλίζεται ότι οι κατευθυντήριες αυτές γραμμές συμβαδίζουν με τις ανάγκες των επιχειρήσεων και με τις βέλτιστες εθνικές πρακτικές;

6. Σκοπεύει η Επιτροπή να λάβει τα δέοντα μέτρα ώστε η εκπόνηση ΑΕΕ να είναιποχρεωτική, και όχι στη διακριτική της ευχέρεια;

7. Η Επιτροπή προτείνει τη δημιουργία ειδικής μονάδας στους κόλπους της Γενικής Διεύθυνσης Επιχειρήσεων για τη διαχείριση του συστήματος των ΑΕΕ. Με ποιόν τρόπο θα εξασφαλισθεί ότι η μονάδα αυτή θα είναι σε θέση να λαμβάνει αποτελεσματική δράση έναντι άλλωνπηρεσιών, τόσο σε ό,τι αφορά τη συμμόρφωση προς τηνποχρέωση εκπόνησης ΑΕΕ όσο και ως προς το κατά πόσον θα λαμβάνονταιπόψη τα πορίσματα των ΑΕΕ;

(1) ΕΕ L 6 της 10.1.1997, σελ. 25.

Απάντηση του κ. Liikanen εξ ονόματος της Επιτροπής

(20 Ιανουαρίου 2000)

Η Επιτροπή, στα πλαίσια της εξέτασης των νομοθετικών προτάσεων, έχει δεσμευτεί να βελτιώσει και να ενισχύσει το σύστημά της για την Αξιολόγηση των Επιπτώσεων για τις Επιχειρήσεις (ΑΕΕ). Οι εν λόγω διαδικασίες εσωτερικής λειτουργίας της Επιτροπής, μαζί με εκτεταμένη διαβούλευση με τα εξωτερικά συμφέροντα, αποτελούν μέρος της ανοιχτής και διαφανούς πολιτικής της Επιτροπής όπως θεσπίστηκε από τις κατευθυντήριες γραμμές σχετικά με την νομοθετική πολιτική, που ανακοίνωσε η Επιτροπή τον Ιανουάριο 1996.

Το σύστημα ΑΕΕ της Επιτροπής ξεκίνησε το 1986 με τη δημιουργία της ειδικής μονάδας για τις μικρομεσαίες επιχειρήσεις (ΜΜΕ). Την εποχή εκείνη, η αξιολόγηση των επιπτώσεων ήταν απαραίτητη για όλες τις νομοθετικές προτάσεις της Επιτροπής. Εντούτοις, κατέστη σύντομα σαφές ότι το σύστημα δεν μπορούσε να λειτουργήσει και ήτανπερβολικά γραφειοκρατικό, ιδιαίτερα όταν ήταν απαραίτητες οι αξιολογήσεις για τη νομοθεσία που δεν είχε καμιά σχέση με τις επιχειρήσεις. Κατά συνέπεια, από την 1η Νοεμβρίου του 1990(1) η Επιτροπή εισήγαγε στο σύστημα μεταβολές, η πιο σημαντική από τις οποίες ήταν ότι αξιολογήσεις των επιπτώσεων θα απαιτούνται μόνο για τις προτάσεις που είναι πιθανόν να έχουν σημαντικές επιπτώσεις για τις επιχειρήσεις, και ιδιαίτερα τις ΜΜΕ.

Η Επιτροπή θέσπισε επίσης, στο πλαίσιο του προγράμματος δράσης για την ενιαία αγορά, το σχέδιο της ελεγκτικής ομάδας επιχειρήσεων, που είναι ένας μηχανισμός με τον οποίο οι επιμέρους επιχειρήσεις στα κράτη μέλη μπορούν άμεσα να επανεξετάζουν κριτικά την προτεινόμενη κοινοτική νομοθεσία. Αυτή η διεργασία αναθεώρησης συμπληρώνει το σύστημα ΑΕΕ, βοηθά να διαπιστωθεί εάν οι προτάσεις θα έχουν ως αποτέλεσμα νέα αυξημένα κόστη συμμόρφωσης και διοικητικό φόρτο για τις επιχειρήσεις, και δίνει μια ιδέα της κλίμακας και του μεγέθους τους. Η ελεγκτική ομάδα επιχειρήσεων είναι ένα πειραματικό σχέδιο, που θα αναθεωρηθεί κατά το 2000.

Μια ΑΕΕ εμφανίζεται ως μέρος της τεκμηρίωσης που συνοδεύει κάθε νομοθετική πρόταση, η οποία θα έχει ενδεχομένως σημαντικό αντίκτυπο στις επιχειρήσεις. Αυτή δημοσιεύεται ως μέρος του εγγράφου (COM) το οποίοποβάλλεται στο Συμβούλιο, το Κοινοβούλιο και την Οικονομική και Κοινωνική Επιτροπή. Τα έγγραφα αυτά διανέμονται από την Υπηρεσία Επισήμων Εκδόσεων, είναι διαθέσιμα στα εξωτερικά συμφέροντα και κάθε αναλυτική εξέταση του περιεχομένου τους είναι ευπρόσδεκτη.

Προτάσεις για τη βελτίωση του συστήματος ΑΕΕ εξετάζονται ενεργά στο εσωτερικό της Επιτροπής σε μια περίοδο ουσιαστικών αλλαγών και αναδιοργάνωσης των γενικών διευθύνσεων. Αυτή η αναθεώρηση θα αξιολογήσει την αποτελεσματικότητα των σημερινών διαδικασιών σε σχέση με τη δέσμευση της Επιτροπής για «βελτίωση του ρυθμιστικού πλαισίου». Αυτό θα γίνει επίσης σε στενό συντονισμό με άλλες εργασίες και πρωτοβουλίες της Επιτροπής σχετικά με την απλούστευση της νομοθεσίας για την ενιαία αγορά, όπως την απλούστευση της νομοθεσίας για την ενιαία αγορά (SLIM), και το πειραματικό σχέδιο ελεγκτικής ομάδας επιχειρήσεων.

Για να απαντήσω στις συγκεκριμένες ερωτήσεις που έθεσε το Αξιότιμο Μέλος του Ευρωπαϊκού Κοινοβουλίου:

1. Λόγω του πολύπλοκου χαρακτήρα της διεργασίας λήψης αποφάσεων, είναι δύσκολο να εξακριβωθεί πόσες νομοθετικές προτάσεις αποσύρθηκαν κατά τα προηγούμενα έτη ως άμεσο αποτέλεσμα μιας ΑΕΕ. Αυτό θα πρέπει να εξεταστεί κατά περίπτωση, και θα απασχολήσει σημαντικούς πόρους.

2. Μέχρι τώρα, δεν έχει γίνει ποσοτικοποίηση του αντικτύπου των ΑΕΕ για τη μείωση ή την πρόληψη δαπανών. Εντούτοις, η Επιτροπή εξέδωσε το 1997 μια έκθεση με τίτλο Βελτίωση της ποιότητας της νομοθεσίας για τις επιχειρήσεις: «το σύστημα αξιολόγησης των επιπτώσεων για τις επιχειρήσεις της Ευρωπαϊκής Επιτροπής». Η έκθεση αυτή παρουσίασε συνοπτικά το ιστορικό και την ανάπτυξη του συστήματος αξιολόγησης των επιπτώσεων για τις επιχειρήσεις, μαζί με μια περιεκτική συλλογή αξιολογήσεων των επιπτώσεων για τις επιχειρήσεις κατά τα τελευταία έτη.

3. Η ερώτηση αυτή θα πρέπει να αξιολογηθεί στο πλαίσιο της αναθεώρησης του συστήματος.

4. Η Επιτροπή συμφωνεί ότι είναι σημαντικό να διενεργούνται ΑΕΕ όσον αφορά προτάσεις που θα μπορούσαν να επιβάλουν δαπάνες στις επιχειρήσεις, αλλά το ίδιο το σύστημα δεν θα πρέπει να γίνει ένα περιττό φορτίο και μια καθαρά γραφειοκρατική πρακτική. Για τους λόγους αυτούς, οι ΑΕΕ θα πρέπει να περιορίζονται στις προτάσεις που θα έχουν σημαντικές επιπτώσεις για τις επιχειρήσεις.

5. Εξετάζεται η δυνατότητα παροχής λεπτομερέστερης καθοδήγησης για τις ΑΕΕ και οι εργασίες θα συνεχιστούν στο πλαίσιο της αναθεώρησης του συστήματος.

6. Ήδη απαιτείται ΑΕΕ για όλες τις νομοθετικές προτάσεις με σημαντικές επιπτώσεις για τις επιχειρήσεις.

7. Η νέα μονάδα «Συντονισμός κανονιστικών ρυθμίσεων απλοποίηση και επίπτωση της νομοθεσίας στις ΜΜΕ» άρχισε να λειτουργεί την 1η Ιανουαρίου του 2000 και ενεργεί σε στενή συνεργασία με άλλες γενικές διευθύνσεις αρμόδιες για την διατύπωση νομοθετικών προτάσεων.

(1) SEC(90)2188.